So koud soos 'n krimpvarkie | ToekomsVenster
So koud soos 'n krimpvarkie
by Jannie Pelser | Mar 26, 2018 | Blog | 0 comments
Ek skryf graag oor die goed wat ek hoor en sien. As ons sensitief is sal ons die Here stem op verrassende plekke hoor.
My seun Zuan is onlangs met René getroud. René het 'n krimpvarkie as troeteldier gehad. Nou het hulle 'n hondjie gekry en dié het hulle die hele nag uit die slaap gehou, nog klein en vreemd.
Mario (my vriend) en Zuan gesels oor troeteldiere en Zuan vertel dat dié krimpvarkie nie alleen aggressief is as jy naby kom nie, maar bykans altyd slaap. Van verhouding, sê hy, is daar geen sprake nie. " 'n Mens wil darem 'n verhouding hê met goed in jou lewe anders is dit 'n onbevredigende ervaring".
Selfs al het die klein brakkie die hele nag gehuil kon hulle troos en betrokke wees by hom totdat die "kleinding" tuis gekom het. Ten einde laaste het Zuan 'n hemp van hom en wat René aangehad het (werk mos so) in die hond se mandjie gesit. Dié nabyheid het troos en rustigheid gebring en uiteindelik kon die "gesin" tot rus om.
"Jy moet darem 'n verhouding kan hê met jou troeteldier", ja alle dinge in jou lewe.
Ons is verhoudingsmatig geskep, deur God gemaak om op vertikale en horisontale vlak, met God en met mekaar, in verhouding te staan. 'n Eenrigting verhouding (René het immers die krimpvarkie versorg) is op die lang duur onbevredigend en 'n mors van tyd. (Die krimpvarkie het nou 'n iemand tuis gekom wat met dié goed broei. Dalk is daar darem hier, so krimpvarkie teenoor krimpvarkie, ietwat van 'n verhouding!)
Die wonderlike waarheid is dat honde, soos baie ander troeteldiere, verhoudingsmatig optree. Hulle reageer op warmte en toenadering en hardloop weg vir bedreiging.
Trouens, word nie gesê dat 'n hond 'n mens se beste vriend is nie?
God het sy Seun gestuur en ons daarmee uitgenooi na 'n intieme verhouding met Hom. Die pad van God se hart is oop. Sy hand is na ons uitgesteek. Wat beleef Hy van n verhouding met ons.